**Γενικές εκλογές** διεξήχθησαν στην Ολλανδία στις 15 Μαρτίου 2017 προκειμένου να εκλεγούν όλα τα 150 μέλη της βουλής των Αντιπροσώπων.

Αυτές ήταν οι πρώτες εκλογές που διεξήχθησαν μετά την ολοκλήρωση της τετραετούς θητείας της προηγούμενης κυβέρνησης (αντί της παραίτησης του υπουργικού συμβουλίου) από το 2002. Οι εκλογές του 2012  είχαν ως αποτέλεσμα τον σχηματισμό κυβέρνησης συνασπισμού με πρωθυπουργό τον Μαρκ Ρούτε. Ο συνασπισμός απαρτίστηκε από το Λαϊκό Κόμμα για την Ελευθερία και τη Δημοκρατία (VVD) και το Εργατικό Κόμμα (PvdA). Επειδή η δεύτερη κυβέρνηση Ρούτε δεν διέθετε την πλειοψηφία στη Γερουσία, βασίστηκε στην υποστήριξη των Δημοκρατών 66 (D66), της Χριστιανικής Ένωσης (CU) και του Μεταρρυθμισμένου Πολιτικού Κόμματος (SGP).

Τα προκαταρκτικά αποτελέσματα και οι δημοσκοπήσεις έξω από τα εκλογικά τμήματα για τις εκλογές του 2017 έδειξαν ότι το VVD έχασε κάποιες έδρες, αλλά διατήρησε τη θέση του ως το μεγαλύτερο κόμμα, ενώ το PvdA υπέστη μια τεράστια απώλεια σε ψήφους και σε έδρες και απέτυχε να κερδίσει έναν δήμο, για πρώτη φορά στη ιστορία. Το Κόμμα για την Ελευθερία (PVV) κατάφερε να φτάσει στη δεύτερη θέση, με τα CDA, D66 και GroenLinks, επίσης, να πετυχαίνουν την αύξηση του αριθμού των εδρών. Προκειμένου να σχηματιστεί κυβέρνηση συνασπισμού με κοινοβουλευτική πλειοψηφία χρειάστηκαν τουλάχιστον άλλοι 4 εταίροι. Τα επίσημα αποτελέσματα των εκλογών πιστοποιήθηκαν και δημοσιοποιήθηκαν στις 21 Μαρτίου. Οι εκλεγμένοι βουλευτές κατέλαβαν τις έδρες τους στις 23 Μαρτίου.

Η συμμετοχή ήταν αυξημένη σε σύγκριση με τις προηγούμενες εκλογές, καθώς συνολικά 12,9 εκατ. ψηφοφόροι προσήλθαν στις κάλπες.

Αποτελέσματα
------------

Το μεγαλύτερο κόμμα ανά δήμο.
Με καταμετρημένες τις περισσότερες ψήφους ο Ρούτε εξασφάλισε οκτώ έδρες λιγότερες σε σύγκριση με τις εκλογές του 2012, δηλαδή 33 έδρες από τις 150 συνολικά, κάτι που χαρακτηρίστηκε ως "εύκολη νίκη". Το ακροδεξιό κόμμα του Γκερτ Βίλντερς ήταν δεύτερο με ποσοστό 13,1% και ακολούθησαν με 12,6% το κόμμα των Χριστιανοδημοκρατών και οι Φιλελεύθεροι Δημοκράτες με 12,1%. 

**Βουλή των Αντιπροσώπων, 15 Μαρτίου 2017** 

ε • σ |  |
| Κόμμα | Αρχηγός | Ψήφοι | % | +*/*− | Έδρες | +*/*− |
|  | Λαϊκό Κόμμα για την Ελευθερία και τη Δημοκρατία | VVD | Μαρκ Ρούτε | 2.238.351 | 21,3 | −5,3 | 33 | −8 |
|  | Κόμμα για την Ελευθερία | PVV | Γκερτ Βίλντερς | 1.372.941 | 13,1 | +3,0 | 20 | +5 |
|  | Χριστιανοδημοκρατική Έκκληση | CDA | Ζίμπραντ Μπούμα | 1.301.796 | 12,4 | +3,9 | 19 | +6 |
|  | Δημοκράτες 66 | D66 | Αλεξάντερ Πέχτολντ | 1.285.819 | 12,2 | +4,2 | 19 | +7 |
|  | Πράσινοι Αριστεροί | GL | Τζέσε Κλάβερ | 959.600 | 9,1 | +6,8 | 14 | +10 |
|  | Σοσιαλιστικό Κόμμα | SP | Εμίλ Ρέμερ | 955.633 | 9,1 | −0,6 | 14 | −1 |
|  | Εργατικό Κόμμα | PvdA | Λοντεβάικ Άσχερ | 599.699 | 5,7 | −19,1 | 9 | −29 |
|  | Χριστιανική Ένωση | CU | Γκερτ Γιαν Σέγκερς | 356.271 | 3,4 | +0,3 | 5 | +0 |
|  | Κόμμα για τα Ζώα | PvdD | Μαριάνε Τίμε | 335.214 | 3,2 | +1,3 | 5 | +3 |
|  | 50PLUS | 50+ | Χενκ Κρολ | 327.131 | 3,1 | +1,2 | 4 | +2 |
|  | Μεταρρυθμισμένο Πολιτικό Κόμμα | SGP | Κις φαν ντερ Στάι | 218.950 | 2,1 | +0,0 | 3 | +0 |
|  | Denk | Denk | Τουναχάν Κουζού | 216.147 | 2,1 | Νέο | 3 | +3 |
|  | Φόρουμ για τη Δημοκρατία | FvD | Τιερί Μπαουντέτ | 187.162 | 1,8 | Νέο | 2 | +2 |
|  |
|  | Για την Ολλανδία | VNL | Γιαν Ρους | 38.209 | 0,4 | Νέο | 0 | – |
|  | Κόμμα Πειρατών της Ολλανδίας | PP | Ανκίλα φαν ντε Λέεστ | 35.478 | 0,3 | +0,0 | 0 | – |
|  | Άρθρο 1 | A1 | Σιλβάνα Σίμονς | 28.700 | 0,3 | Νέο | 0 | – |
|  | Νιόιε Ουέγκεν | NiWe | Ζακ Μονάσκ | 14.362 | 0,1 | Νέο | 0 | – |
|  | Κόμμα των Βιομηχάνων | OP | Έρο Μπρίνκμαν | 12.570 | 0,1 | Νέο | 0 | – |
|  | Lokaal in de Kamer | LidK | Γιαν Χάιμαν | 6.858 | 0,1 | Νέο | 0 | – |
|  | Μη ψηφοφόροι | NS | Πέτερ Πλάσμαν | 6.025 | 0,1 | Νέο | 0 | – |
|  | Η Πολιτική Κίνηση | DBB | Αντ Φλεμς | 5.221 | 0,1 | Νέο | 0 | – |
|  | GeenPeil | GP | Γιαν Ντάιγκραφ | 4.945 | 0,0 | Νέο | 0 | – |
|  | Γιέζους Λέεφτ | JL | Φλόρενς φαν ντερ Σπεκ | 3.099 | 0,0 | Νέο | 0 | – |
|  | Κόμμα των Ανοικτόμυαλων | VP | Νόρμπερτ Κλάιν | 2.938 | 0,0 | Νέο | 0 | – |
|  | Κόμμα Φιλελευθεριστών | LP | Ρόμπερτ Βαλεντάιν | 1.492 | 0,0 | +0,0 | 0 | – |
|  | Κόμμα για τον Άνθρωπο και το Πνεύμα / Κόμμα Βασικού Εισοδήματος / V-R | MenS-BIP | Τάρα-Γιέλε Φονκ | 726 | 0,0 | −0,2 | 0 | – |
|  | StemNL | SNL | Μάριο φαν ντεν Άιντε | 527 | 0,0 | Νέο | 0 | – |
|  | Ελεύθερο Δημοκρατικό Κόμμα | VDP | Μπουρχάν Γκιοκάλπ | 177 | 0,0 | Νέο | 0 | – |
| **Σύνολο έγκυρων ψηφοδελτίων**  | **10.516.041** | **100** |  | **150** |  |
| Λευκά ψηφοδέλτια | 15.876 | 0,15 |  |  |  |
| Άκυρα ψηφοδέλτια | 31.539 | 0,3 |  |  |  |
| **Σύνολο** | **10.563.456** | **100** |  |  |  |
| Εγγεγραμμένοι ψηφοφόροι & συμμετοχή | 12.893.466 | 81,9 | +7,3 |  |  |
| Πηγή: Kiesraad |

Αναφορές
--------

1. ↑  «Verkiezingskalender». Kiesraad. Ανακτήθηκε στις 13 Σεπτεμβρίου 2016.
2. 1 2  Mehreen Khan (2017-03-16). «Dutch election: everything you need to know as tricky coalition talks loom». *Financial Times*.. Ανακτήθηκε στις 2017-03-16.
3. ↑  «Ολλανδικές εκλογές: Αυξημένη η συμμετοχή -Στις 22:30 το exit poll». *iefimerida.gr*. 15 Μαρτίου 2017.
4. ↑  «Ολλανδικές εκλογές: Νίκη Ρούτε - απάντηση στον λαϊκισμό». Καθημερινή (ηλεκτρονική έκδοση). 16 Μαρτίου 2017.
5. ↑  «Ολλανδία: Μεγάλη νίκη Ρούτε έναντι της Ακροδεξιάς -ήττα Dijsselbloem». *Capital.gr*. 16 Μαρτίου 2017.